stanford-oval/wikipedia huggingface dataset:
คิทแคท
ความหลากหลาย > รสชาติต่าง ๆ

คิทแคทมีหลายรสชาติมากมาย แต่บางรสวางจำหน่ายจำนวนจำกัดเท่านั้น ตัวอย่างเช่น คิทแคทในช่วงเทศกาลสำคัญอย่างวันวาเลนไทน์[ต้องการอ้างอิง] ที่ญี่ปุ่น นับตั้งแต่ปี 2000 เนสท์เล่ได้จำหน่ายคิทแคทมากกว่า 200 รสแล้ว เช่น จิงเจอร์ เอล ((ขิง), ซอสถั่วเหลือง, เครม บรูเล่ย์ (คัสตาร์ด), ชาเขียว, และกล้วย แต่ละรสที่คิดค้นขึ้นมานั้นทำเพื่อเอาใจลูกค้ากลุ่มวัยรุ่น  โดยชื่อคิทแคทในภาษาญี่ปุ่นออกเสียงว่า "คิตโตะ แคทซึ" ซึ่งมีความหมายว่า "จะต้องชนะอย่างแน่นอน" ผู้คนจึงนิยมซื้อให้กันเป็นของขวัญนำโชค
นอกจากคิทแคทรสช็อคโกแลตแบบเดิมแล้ว มีการวางจำหน่ายคิทแคทรสส้มที่อังกฤษในปี 1996 และที่ไอร์แลนด์ในปี 1998 ตามมาด้วยคิทแคทดาร์ค (แบบเข้มข้น) และคิทแคทมิ้นท์ในปี 1997[ต้องการอ้างอิง] ในอังกฤษมีการจำหน่ายทั้งสามรสชาติแบบแพ็คห่อใหญ่ที่ภายในบรรจุบาร์เวเฟอร์คู่หลาย ๆ ชิ้น ซึ่งรสพิเศษสามรสนี้ไม่ได้ผลิตจำนวนจำกัด สามารถหาซื้อได้ทั่วไปเหมือนกับคิทแคทแบบดั้งเดิม, คิทแคทไว้ท์ (คิทแคทช็อคโกแลตขาว), และตั้งแต่ปี 2012 มีวางจำหน่ายรสคุ้กกี้แอนด์ครีมด้วย
มีสินค้าพิเศษมากมายขึ้นตั้งแต่สินค้าทั่ว ๆ ไป (เช่น แก้วมัค, ปากกา, ถุงมือเตาอบและผ้าเช็ดมือ) จนถึงสินค้าเฉพาะอย่างเช่นเสื้อโค้ทของสุนัขตัวเล็ก ไม่นานมานี้ที่ญี่ปุ่น[เมื่อไร?] คิทแคทได้วางจำหน่ายรวมกับซีดีซิงเกิล และยังมีคิทแคทคริสปี้โมโนกาตาริแบบแพ็คคู่ที่จำหน่ายมาพร้อมกับหนังสือรวมเรื่องสั้นทั้งหก หนึ่งในนั้นเป็นเรื่องที่เขียนโดย โคจิ ซูซูกิ (ผู้เขียนนิยายชุดเรื่อง ริง ไซเคิล ซึ่งมีวางจำหน่ายในจำนวนจำกัด นอกจากนั้น คิทแคทในญี่ปุ่นยังมีวางจำหน่ายในขวดโหลด้วย (จำหน่ายที่ตู้จำหน่ายสินค้าอัตโนมัติ)
ความหลากหลาย > รูปร่างขนม

คิทแคทแบบดั้งเดิมมีรูปร่างเป็นแท่งบาร์ จะมีแบบบาร์เล็ก ๆ เป็นเวเฟอร์คู่ หรือขนาดใหญ่ขึ้นมาอีกนิดก็จะเป็นแบบบาร์เวเฟอร์สี่แท่ง หรืออาจจะเป็นบาร์เวเฟอร์สามแท่ง ซึ่งแต่ละขนาดจะมีบรรจุภัณฑ์และคุณค่าทางโภชนาการที่ต่างกันออกไป
คิทแคทขนาดมาตรฐานนั้น มีหลายขนาด ขนาดใหญ่ที่สุดเรียก 'บาร์คิงไซส์' ซึ่งประกอบด้วยเวเฟอร์ห้าหรือแปดแท่ง คิทแคทแบบเวเฟอร์ชิ้นเดียวขนาดใหญ่ เรียกว่า "ชังกี้ คิทแคท" เปิดตัวที่อังกฤษในปี 1998 และมีทำออกมาจำหน่ายหลากหลายรสชาติ
นอกจากนั้นยังมี "ช็อคแอนด์โก (Choc'n'Go)" วางจำหน่ายที่ฝรั่งเศสซึ่งเป็นการห่อแยกเวเฟอร์แต่ละแท่งไม่เหมือนแบบธรรมดา, คิทแคทแบบเวเฟอร์สิบสองแท่ง "แฟมิลี่ บล็อก" มีวางจำหน่ายที่นิวซีแลนด์ , ที่ออสเตรเลียมีคิทแคทแบบ "ป๊อปช็อค" เป็นเวเฟอร์ก้อนกลมขนาดพอดีคำ, และยังมีอีกหลายแบบ เช่น "คิวส์" คิทแคทก้อนสี่เหลี่ยมลูกบาศก์เล็ก ๆ , "เซ้นส์" คิทแคทสอดไส้ถั่วเคลือบน้ำตาล , โยเกิร์ตผสมราดหน้าด้วยคิทแคท และ ไอศกรีมโคนคิทแคท
ช่วงปี 1980 มีการจำหน่ายคิทแคทบาร์แบบเวเฟอร์ห้าแท่งเล็ก ๆ ผ่านตู้จำหน่ายสินค้าอัตโนมัติที่อังกฤษ
ในปี 2014 ที่ญี่ปุ่น วางจำหน่ายคิทแคท เบค แอน เทสตี้ มินิ คิทแคท รสคัสตาร์ด พุดดิ้ง โดยจะต้องนำคิทแคทไปอบในเตาก่อนทาน ซึ่งน้ำตาลที่ผิวขนมเมื่อโดนความร้อนจะกลายเป็นคาราเมลนั่นเอง
โดนคว่ำบาตร

เมื่อเดือนมีนาคม ปี 2010 กรีนพีซออกมาต่อต้านคิทแคทเนื่องจากมีการใช้น้ำมันปาล์มเป็นส่วนผสม ซึ่งองค์กรเกี่ยวกับสิ่งแวดล้อมอ้างว่า เป็นการทำลายป่าไม้ซึ่งเป็นที่อยู่อาศัยของพวกอุรังอุตังในอินโดนีเซีย ทางกรีนพีซใช้วิธีปล่อยวิดีโอในยูทูปทำให้กลายเป็นกระแสไวรอล เนสท์เล่จึงออกมาแถลงร่วมกับมูลนิธิเดอะ ฟอเรสท์ ทรัสต์ เรื่อง "นโยบายการรับผิดชอบต่อแหล่งวัตถุดิบ" และย้ำให้มันใจว่า สินค้าทุกชนิดไม่มีส่วนเกี่ยวข้องกับการตัดไม้ทำลายป่าอย่างแน่นอน และจะมีเป้าหมายที่จะทำอุตสาหกรรมน้ำมันปาล์มอย่างยั่งยืนภายในปี 2015.
ส่วนผสม

ส่วนผสมหลักของคิทแคทตามที่แจ้งไว้ข้างบรรจุภัณฑ์ มีดังนี้ (เรียงตามน้ำหนัก) : ช็อคโกแลตนม (น้ำตาล, นม, เนยโกโก้ (ไขมันจากเมล็ดโกโก้), เนื้อโกโก้บด, ผงโปรตีน (เวย์ โปรตีน), แลคโตส, เลซิตินจากถั่วเหลือง , สารเพิ่มความข้นหนืด (โพลีกลีเซอรอล โพลีริซิโนลีเอท), แต่งกลิ่นเลียนธรรมชาติ), แป้งข้าวสาลี, น้ำตาล, น้ำมันปาล์มแปรรูป, โกโก้, โซเดียม ไบคาร์บอเนต, เลซิตินจากถั่วเหลือง, ยีสต์, แต่งกลิ่นเลียนธรรมชาติ
ส่วนผสม > ยุโรป

นมช็อคโกแลต (66%) (น้ำตาล, เนยโกโก้, เนื้อโกโก้บด, นมสดแบบผง, เนื้อโกโก้, แลคโตสและเวย์โปรตีน, ผงเวย์โปรตีน, สารอิมัลซิไฟเออร์ (เลซิตินจากทานตะวัน), ไขมันเนย, สารแต่งรสและกลิ่น), แป้งสาลี, น้ำตาล, ไขมันพืช, เนื้อโกโก้, ยีสต์, สารที่ทำให้ขึ้นฟู (โซเดียม ไบคาร์บอเนต), เกลือ, อิมัลซิไฟเออร์ (เลซิตินจากถั่วเหลือง), สารแต่งรสและกลิ่น
ในปี 2006 คิทแคทบาร์แบบเวเฟอร์สี่ชิ้นในยุโรปให้พลังงาน 233 แคลอรี่ (kcal) (975 kilojoules) ส่วนในปี 2009 คิทแคทบาร์แบบเวเฟอร์สองชิ้นให้พลังงาน 107 calories และในปี 2013 คิทแคทชิ้นใหญ่ (ชังกี้) ให้พลังงาน 247 แคลอรี่
ส่วนผสม > สหรัฐอเมริกา

คิทแคทเวเฟอร์กรอบเคลือบช็อคโกแลค ของเฮอร์ชี่ [1 oz]
น้ำตาล, แป้งสาลี, เนยโกโก้, นมไขมันต่ำ, ช็อคโกแลต, น้ำมันจากเนื้อในเมล็ดปาล์มบริสุทธิ์, แลคโตส (นม), ไขมันนม, รวมถึง เลซิตินจากถั่วเหลือง, พีจีพีอาร์ (อิมัลซิไฟเออร์), ยีสต์, สารแต่งกลิ่นรสสังเคราะห์,เกลือ, และโซเดียมไบคาร์บอเนตเป็นจำนวน 2% หรือน้อยกว่า
ส่วนผสม > แคนาดา

นมช็อคโกแลต (น้ำตาล, นมผงแปรรูป, เนยโกโก้, ช็อคโกแลตฝาด (แบบไม่มีน้ำตาล), แลคโตส, เลซิตินจากถั่วเหลือง, โพลีกลีเซอรอล โพลีริคโนลีเอท, สารแต่งกลิ่นรสสังเคราะห์), แป้งสาลี, น้ำตาล, น้ำมันปาล์มแปรรูป, ช็อคโกแลตฝาด (แบบไม่มีน้ำตาล) หรือผงโกโก้, โซเดียม ไบคาร์บอเนต, เลซิตินจากถั่วเหลือง, สารแต่งกลิ่นรสสังเคราะห์ อาจมีการผสมเกลือและยีสต์ลงไปด้วย นอกจากนี้มีสินค้าคิทแคทครีมิเออร์ ช็อคโกแลตจำหน่ายด้วย
ส่วนผสม > แคนาดา > คิทแคทสูตรเข้มข้น

ช็อคโกแลตดาร์ค (เข้มข้น) (น้ำตาล, ช็อคโกแลตฝาด (แบบไม่มีน้ำตาล), เนยโกโก้, นม, เลซิตินจากถั่วเหลือง, เกลือ, สารแต่งกลิ่นรสสังเคราะห์), แป้งสาลี, น้ำตาล, น้ำมันปาล์มแปรรูป, ช็อคโกแลตฝาด (แบบไม่มีน้ำตาล) หรือผงโกโก้, โซเดียม ไบคาร์บอเนต, เลซิตินจากถั่วเหลือง, สารแต่งกลิ่นรสสังเคราะห์ อาจมีการผสมเกลือและยีสต์ลงไปด้วย
ส่วนผสม > เอเชีย

เนสท์เล่มีฐานการผลิตอยู่หลายแห่งในจีน เพื่อกระจายสินค้าในจีนและส่งไปฮ่องกง ในช่วงปี 2008 ข่าวสารปนเปื้อนในนมที่จีน พบสารเมลามีนปนเปื้อนในผู้ผลิตนมบางราย ทำให้ฮ่องกงเปลี่ยนไปรับสินค้าที่ส่งออกจากอังกฤษแทน
ดูเพิ่ม

แคดเบอรี
แหล่งข้อมูลอื่น

Nestlé: Kit Kat เก็บถาวร 2012-09-05 ที่ เวย์แบ็กแมชชีน
The Hershey Company: Kit Kat
4-finger Kit Kat
Kit Kat varieties: Pop Choc, regular and Chunky (or Big Kat)
ถวิล รายนานนท์

| พลเรือเอกถวิล รายนานนท์ม> ป.ช., ม.ว.ม., ท.จ.ว. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 11 สิงหาคม – 21 ธันวาคม พ.ศ. 2521
นายกรัฐมนตรี: พล.อ.เกรียงศักดิ์ ชมะนันทน์
ก่อนหน้า: ดุสิต ศิริวรรณ
ถัดไป: เรืออากาศตรี บุญยง วัฒนพงศ์ สวัสดิ์ คำประกอบ พลโท เฉลิมชัย จารุวัสตร์ พลอากาศโท สิทธิ เศวตศิลา เกษม จาติกวณิช ปรีดา กรรณสูต พลเอก ยศ เทพหัสดิน ณ อยุธยา บุญยิ่ง นันทาภิวัฒน์ ประมวล กุลมาตย์ พลเอก พร ธนะภูมิ
รัฐมนตรีช่วยว่ากระทรวงกลาโหม
ดำรงตำแหน่ง 19 ธันวาคม พ.ศ. 2515 – 13 มีนาคม พ.ศ. 2518 12 พฤศจิกายน พ.ศ. 2520 – 11 สิงหาคม พ.ศ. 2521
นายกรัฐมนตรี: จอมพลถนอม กิตติขจร สัญญา ธรรมศักดิ์ หม่อมราชวงศ์เสนีย์ ปราโมช พลตรี หม่อมราชวงศ์คึกฤทธิ์ ปราโมช พล.อ.เกรียงศักดิ์ ชมะนันทน์
ก่อนหน้า: พล.อ.กฤษณ์ สีวะรา (ครั้งที่ 1) พล.อ.เล็ก แนวมาลี (ครั้งที่ 2)
ถัดไป: พลอากาศโท อุสาห์ ชัยนาม (ครั้งที่ 1) พลเอก ยศ เทพหัสดิน ณ อยุธยา (ครั้งที่ 2)
 
ข้อมูลส่วนบุคคล
เกิด: 4 พฤศจิกายน พ.ศ. 2454 จังหวัดเพชรบุรี ประเทศสยาม
เสียชีวิต: 27 ธันวาคม พ.ศ. 2526 (72 ปี) กรุงเทพมหานคร ประเทศไทย
คู่สมรส: หม่อมหลวงเพ็ญศรี รายนานนท์
ลายมือชื่อ: 
ยศที่ได้รับการแต่งตั้ง
รับใช้:  ไทย
สังกัด: กองทัพเรือไทย
ประจำการ: 13 มิถุนายน พ.ศ. 2472 - 1 ตุลาคม พ.ศ. 2515
ยศ:  พลเรือเอก

พลเรือเอก ถวิล รายนานนท์ (4 พฤศจิกายน พ.ศ. 2454 – 27 ธันวาคม พ.ศ. 2526) เป็นนายทหารและนักการเมืองชาวไทย เคยดำรงตำแหน่งรัฐมนตรีประจำสำนักนายกรัฐมนตรีในสมัยรัฐบาลพลเอก เกรียงศักดิ์ ชมะนันทน์ และรัฐมนตรีช่วยว่าการกระทรวงกลาโหม
ประวัติ

พลเรือเอกถวิล รายนานนท์ เกิดเมื่อวันเสาร์ที่ 4 พฤศจิกายน พ.ศ. 2454 ที่อำเภอเขาย้อย จังหวัดเพชรบุรี เป็นบุตรของ นายร้อยเอก หลวงพลภัทรพิจารณ์ (ขำ รายนานนท์) และนางจันทร์ พลภัทรพิจารณ์
การศึกษา > ก่อนเข้ารับราชการ

จบการศึกษาประถมศึกษาปีที่ 1 โรงเรียนศรีจิตรสง่า
จบการศึกษาประถมศึกษาปีที่ 3 โรงเรียนวัดสุทัศน์เทพวราราม
จบการศึกษามัธยมศึกษาปีที่ 6 โรงเรียนวัดราชบพิธ
จบการศึกษามัธยมศึกษาปีที่ 8 โรงเรียนสวนกุหลาบวิทยาลัย
การศึกษา > หลังเข้ารับราชการ

มิถุนายน พ.ศ. 2472 - พฤษภาคม พ.ศ. 2476 โรงเรียนนายเรือ
พ.ศ. 2480 - พ.ศ. 2481 หลักสูตรวิชาเรือดำนำ ประเทศญี่ปุ่น
พ.ศ. 2494 หลักสูตรวิชานายทหารเรือชั้นสูง และการปืน ประเทศอังกฤษ
พ.ศ. 2503 วิทยาลัยป้องกันราชอาณาจักร รุ่นที่ 3
ครอบครัว

พลเรือเอกถวิล รายนานนท์ สมรสกับ หม่อมหลวงเพ็ญศรี รายนานนท์ ธิดาของ มหาอำมาตย์ตรี พระยาอุดมพงศ์เพ็ญสวัสดิ์ (หม่อมราชวงศ์ประยูร อิศรศักดิ์) และคุณหญิงแฉล้ม อุดมพงศ์เพ็ญสวัสดิ์ (หม่อมราชวงศ์แฉล้ม อาภรณ์กุล) มีบุตรธิดาด้วยกัน 4 คน คือ
นายวีระ รายนานนท์
นายวิทย์ รายนานนท์ อดีตเลขาธิการนายกรัฐมนตรี
นายวุฒิ รายนานนท์
นางสาววิสาข์ รายนานนท์
ยศทหาร

1 สิงหาคม พ.ศ. 2472 ขึ้นทะเบียนทหารกองประจำการ
13 มิถุนายน พ.ศ. 2472 เป็นนักเรียนนายเรือ
23 พฤษภาคม พ.ศ. 2476 เป็นว่าที่นายเรือตรี
1 เมษายน พ.ศ. 2477 เป็นนายเรือตรี
1 เมษายน พ.ศ. 2479 เป็นนายเรือโท
1 เมษายน พ.ศ. 2482 เป็นนายเรือเอก
15 กันยายน พ.ศ. 2486 เป็นนาวาตรี
1 เมษายน พ.ศ. 2488 เป็นนาวาโท
1 มกราคม พ.ศ. 2495 เป็นนาวาเอก
1 มกราคม พ.ศ. 2498 เป็นพลเรือจัตวา
1 มกราคม พ.ศ. 2503 เป็นพลเรือตรี
1 ตุลาคม พ.ศ. 2504 เป็นพลเรือโท
1 ตุลาคม พ.ศ. 2506 เป็นพลเรือเอก
1 ตุลาคม พ.ศ. 2515 ออกจากประจำการ
ตำแหน่งทางทหาร

23 พฤษภาคม พ.ศ. 2476 สำรองราชการกรมเสนาธิการทหารเรือ
1 สิงหาคม พ.ศ. 2476 สำรองราชการกองเรือรบ (ประจำเรือหลวงสุโขทัย)
1 พฤษภาคม พ.ศ. 2477 สำรองราชการกรมเสนาธิการทหารเรือ (ประจำโรงเรียนชุมพลทหารเรือ)
1 มิถุนายน พ.ศ. 2478 สำรองราชการกองเรือรบ
9 กรกฎาคม พ.ศ. 2478 ต้นปีนเรือหลวงเสือทยานชล
1 พฤษภาคม พ.ศ. 2479 ต้นตอร์ปิโตเรือหลวงตราด
3 เมษายน พ.ศ. 2480 สำรองราชการกองทัพเรือ (เพื่อไปศึกษาหลักสูตรวิชาเรือดำนำ ประเทศญี่ปุ่น)
7 กรกฎาคม พ.ศ. 2481 นายทหารประจำเรือหลวงสินสมุทร
26 สิงหาคม พ.ศ. 2483 ต้นเรือเรือหลวงวิรุณ
16 กรกฎาคม พ.ศ. 2484 ผู้บังคับการเรือหลวงพรายชุมพล
2 มิถุนายน พ.ศ. 2485 ผู้บังคับการเรือหลวงมัจฉานุ
21 พฤษภาคม พ.ศ. 2487 ผู้บังคับการเรือหลวงเจ้าพระยา
28 พฤศจิกายน พ.ศ. 2487 ผู้บังคับการเรือหลวงสินสมุทร
1 มกราคม พ.ศ. 2489 เสนาธิการหมวดเรือดำนำ
รักษาราชการผู้บังคับการเรือหลวงสินสมุทร
11 สิงหาคม พ.ศ. 2490 นายทหารฝ่ายเสนาธิการ กองเรือยุทธการ
15 กันยายน พ.ศ. 2491 สำรองราชการกรมเสนาธิการทหารเรือ (เพื่อไปศึกษาหลักสูตรวิชานายทหารชั้นสูงและการปีน ประเทศอังกฤษ)
13 กันยายน พ.ศ. 2494 ประจำกองบังคับการ กรมเสนาธิการทหารเรือ
18 กันยายน พ.ศ. 2494 รักษาราชการหัวหน้าแผนกที่ 4 กรมเสนาธิการทหารเรือ
1 มกราคม พ.ศ. 2496 นายทหารฝ่ายเสนาธิการ กองเรือยุทธการ
1 มกราคม พ.ศ. 2498 รองเสนาธิการกองเรือยุทธการ
29 พฤษภาคม พ.ศ. 2499 รักษาราชการแทนผู้บังคับการกองเรือปราบเรือดำนำ
กันยายน พ.ศ. 2499 ทูตทหารเรือประจำประเทศญี่ปุ่น
1 มกราคม พ.ศ. 2501 ผู้ช่วยทูตทหารเรือประจำสถานเอกอัครราชทูตไทย ณ กรุงโตเกียว
6 พฤศจิกายน พ.ศ. 2502 ประจำกรมกำลังพลทหารเรือ
13 พฤศจิกายน พ.ศ. 2502 เจ้ากรมยุทธการทหารเรือ
1 ตุลาคม พ.ศ. 2504 ผู้ช่วยเสนาธิการทหารเรือฝ่ายยุทธการ
1 ตุลาคม พ.ศ. 2505 รองเสนาธิการทหารเรือ
1 ตุลาคม พ.ศ. 2506 เสนาธิการทหารเรือ
1 ตุลาคม พ.ศ. 2514 ผู้บัญชาการทหารเรือ
ตำแหน่งทางการเมือง

15 มิถุนายน พ.ศ. 2507 - 21 มิถุนายน พ.ศ. 2511 สมาชิกสภาร่างรัฐธรรมนูญ
26 มกราคม พ.ศ. 2518 - 6 ตุลาคม พ.ศ. 2519 สมาชิกวุฒิสภา
20 พฤศจิกายน พ.ศ. 2519 - 20 ตุลาคม พ.ศ. 2520 สมาชิกสภาปฏิรูปการปกครองแผ่นดิน
[19 ธันวาคม พ.ศ. 2515 -  13 มีนาคม พ.ศ. 2518 และ 12 พฤศจิกายน พ.ศ. 2520 - 11 สิงหาคม พ.ศ. 2521 รัฐมนตรีช่วยว่าการกระทรวงกลาโหม
11 สิงหาคม พ.ศ. 2521 - 21 ธันวาคม พ.ศ. 2521 รัฐมนตรีประจำสำนักนายกรัฐมนตรี
ตำแหน่งพิเศษ

6 ตุลาคม พ.ศ. 2498 ราชองครักษ์เวร
1 มิถุนายน พ.ศ. 2503 ราชองครักษ์เวร
1 มิถุนายน พ.ศ. 2506 ราชองครักษ์พิเศษ
10 เมษายน พ.ศ. 2524 นายทหารพิเศษ ประจำกองนักเรียนนายเรือรักษาพระองค์ โรงเรียนนายเรือ
ประจำกองบังคับการ กรมทหารราบที่ 3 รักษาพระองค์ กรมนาวิกโยธิน
ตำแหน่งพิเศษ > ราชการสงครามและราชการพิเศษ

29 พฤศจิกายน พ.ศ. 2483 - 30 เมษายน พ.ศ. 2484 ไปราชการทัพในกรณีเรียกร้องดินแดนคืนในกรณีพิพาทอินโดจีนในตำแหน่งต้นเรือและรักษาราชการต้นตอร์ปิโตเรือหลวงวิรุณ
มีนาคม พ.ศ. 2490 ไปรับมอบเรือต่างๆ ที่กองทัพเรือจัดซื้อที่ประเทศฟิลิปปินส์ในตำแหน่งเสนาธิการหมวดเรือ
13 ตุลาคม พ.ศ. 2494 - 8 พฤษภาคม พ.ศ. 2496 เป็นกรรมการปฏิบัติงานร่วมกับคณะที่ปรึกษาการช่วยเหลือทางทหารของสหรัฐอเมริกาประจำประเทศไทย
1 - 11 ตุลาคม พ.ศ. 2495 ร่วมในคณะผู้แทนทหาร ซึ่งมี พลโท หลวงวิชิตสงคราม (ยศในขณะนั้น) เป็นหัวหน้าไปเยือนและดูกิจการทหารที่ประเทศในอินโดจีน ตามคำเชิญของผู้บัญชาการทหารสูงสุดของกองทัพฝรั่งเศส ประจำประเทศในอินโดจีน
8 พฤษภาคม พ.ศ. 2496 - 13 กรกฎาคม พ.ศ. 2497 เป็นกรรมการตรวจและรับมอบอาวุธยุทโธปกรณ์ที่ได้รับความช่วยเหลือตามโครงการ MDAP
1 - 6 กุมภาพันธ์ พ.ศ. 2499 ร่วมในคณะทูตสันถวไมตรีของรัฐบาล ซึ่งมี ฯพณฯ พลเอก สฤษดิ์ ธนะรัชต์ (ยศในขณะนั้น) เป็นหัวหน้าไปเยือนราชอาณาจักรลาว
18 - 27 เมษายน พ.ศ. 2499 ร่วมในคณะทูตสันถวไมตรีของรัฐบาล ซึ่งมี ฯพณฯ นายรักษ์ ปันยารชุน รัฐมนตรีช่วยว่าการกระทรวงการต่างประเทศ เป็นหัวหน้าไปเยือนสาธารณรัฐจีน
24 ตุลาคม - 6 พฤศจิกายน พ.ศ. 2504 ร่วมในคณะทูตสันถวไมตรีของรัฐบาล ซึ่งมี ฯพณฯ พลเอก ถนอม กิตติขจร (ยศในขณะนั้น) เป็นหัวหน้าไปเยือนสาธารณรัฐสังคมนิยมแห่งสหภาพพม่า
10 พฤษภาคม - 15 มิถุนายน พ.ศ. 2505 ไปดูกิจการทหารเรือ ณ ประเทศสหรัฐอเมริกา
1 พฤศจิกายน พ.ศ. 2508 เป็นหัวหน้าคณะผู้แทนทางทหาร ไปร่วมงานฉลองวันชาติสาธารณรัฐเวียดนาม
16 กรกฎาคม - 17 กันยายน พ.ศ. 2509 ไปดูกิจการทหารเรือของประเทศในภาคพื้นยุโรป
10 - 12 มกราคม พ.ศ. 2511 ร่วมในคณะของ ฯพณฯ จอมพล ถนอม กิตติขจร ผู้บัญชาการทหารสูงสุด เยือนสาธารณรัฐเวียดนาม และเยี่ยมกรมทหารอาสาสมัครในสมเด็จพระนางเจ้าสิริกิติ์ พระบรมราชินีนาถ ณ สมรภูมิเวียดนาม
29 มกราคม พ.ศ. 2511 และ 29 มกราคม พ.ศ. 2513 เป็นกรรมการสภาทหารผ่านศึกประจำการ
8 - 26 มิถุนายน พ.ศ. 2512 ไปเยือนสาธารณรัฐเกาหลี และดูกิจการทหารเรือของประเทศญี่ปุ่น ประเทศฟิลิปปินส์ และประเทศอินโดนิเชีย
1 - 2 สิงหาคม พ.ศ. 2512 เป็นเสนาธิการกระบวนเรือพระที่นั่งในวโรกาสที่พระบาทสมเด็จพระปรมินทรมหาภูมิพลอดุลยเดชเสด็จทางทะเลเพื่อทอดพระเนตรการฝึกทักษิณ 12
29 มิถุนายน พ.ศ. 2512 และ 19 มิถุนายน พ.ศ. 2513 ร่วมในคณะของ ฯพณฯ จอมพล ถนอม กิตติขจร ผู้บัญชาการทหารสูงสุด ตรวจเยื่ยมกองกำลังทหารไทยในสาธารณรัฐเวียดนาม
26 - 29 เมษายน พ.ศ. 2515 เป็นผู้บัญชาการกระบวนเรือพระที่นั่งในวโรกาสที่พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จประพาสทางทะเลโดยเรือหลวงจันทร
21 มิถุนายน - 2 กรกฎาคม พ.ศ. 2515 ไปเยือนและดูกิจการทหารเรืออินโดนิเชียตามคำเชิญของผู้บัญชาการทหารเรืออินโดนิเชีย
17 พฤศจิกายน พ.ศ. 2514 - 15 กรกฎาคม พ.ศ. 2515 เป็นผู้ช่วยผู้อำนวยการกองอำนวยการฝ่ายทหาร
1 ตุลาคม พ.ศ. 2515 เป็นที่ปรึกษาฝ่ายนโยบายและแผน กระทรวงกลาโหม และเป็นเจ้าหน้าที่สำนักนโยบายและแผน กระทรวงกลาโหม ในฝ่ายรักษาความมั่นคงแห่งชาติ
1 ธันวาคม พ.ศ. 2514 - 15 ธันวาคม พ.ศ. 2515 เป็นกรรมการสภาบริหารคณะปฏิวัติ
9 ธันวาคม พ.ศ. 2514 - 15 ธันวาคม พ.ศ. 2515 เป็นรองหัวหน้าที่ปรึกษาฝ่ายนโยบายและแผน กระทรวงกลาโหม
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2513 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2508 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2511 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2487 –  เหรียญจักรมาลา (ร.จ.ม.)
พ.ศ. 2506 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. ไม่ปรากฎ –  เหรียญกาชาดสรรเสริญ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ลาว :
พ.ศ. 2499 –  เครื่องราชอิสริยาภรณ์ล้านช้างร่มขาว ชั้นที่ 2 ทุติยาภรณ์
ไต้หวัน :
พ.ศ. 2507 –  เครื่องอิสริยาภรณ์คลาวด์แอนแบนเนอร์ ชั้นที่ 2
เวียดนามใต้ :
พ.ศ. 2507 –  เครื่องอิสริยาภรณ์คิมคานห์ ชั้นที่ 1
เกาหลีใต้ :
พ.ศ. 2512 –  เครื่องอิสริยาภรณ์ทางทหารแห่งสาธารณรัฐเกาหลี ชั้นที่ 1
บริเตนใหญ่ :
พ.ศ. 2515 –  เครื่องราชอิสริยาภรณ์แห่งจักรวรรดิบริติช ชั้นประถมาภรณ์ (ฝ่ายทหาร) (KBE)
อินโดนีเซีย :
พ.ศ. 2515 –  เครื่องอิสริยาภรณ์ บินตัง จาลาเสนา ชั้นที่ 1
ถึงแก่อนิจกรรม

พลเรือเอกถวิล รายนานนท์ ถึงแก่อนิจกรรมด้วยระบบการทำงานของหัวใจล้มเหลวที่ โรงพยาบาลสมเด็จพระปิ่นเกล้ากรุงเทพมหานคร เมื่อวันอังคารที่ 27 ธันวาคม พ.ศ. 2526 รวมอายุได้ 72 ปี 1 เดือน 24 วัน มีพิธีพระราชทานเพลิงศพเมื่อวันที่ 9 เมษายน พ.ศ. 2527 ณ วัดธาตุทอง
ไวน์สเปน

ไวน์แดงสเปน Tintilla
ไวน์สเปน ที่เป็นที่รู้จักกันดีที่สุดคือ fortified wine Sherry ซึ่งผลิตในภูมิภาค Jerez de la Frontera นอกจากนั้น ไวน์อื่น ๆ ของประเทศสเปนที่มีชื่อเสียง ได้แก่ Rioja, Ribera del Duero, Priorato, Cava และ Penedès
ดูเพิ่ม

ไวน์
แหล่งข้อมูลอื่น

Spain - Wine regions and their wine
Profile of Spanish Wine Regions
Freixenet - Spanish wine producer, sparkling wines world leader
Spanish Wine Podcast and Regional Information
Spanish Wine
Tinto y Blanco เก็บถาวร 2015-02-03 ที่ เวย์แบ็กแมชชีน
การเลือกตั้งคณะมนตรีความมั่นคงแห่งสหประชาชาติ พ.ศ. 2553

การเลือกตั้งคณะมนตรีความมั่นคงแห่งสหประชาชาติ พ.ศ. 2553 จัดขึ้นเมื่อวันที่ 12 ตุลาคม พ.ศ. 2553 ระหว่างสมัยประชุมที่ 65 ของสมัชชาใหญ่แห่งสหประชาชาติ ซึ่งจัดขึ้นที่สำนักงานใหญ่สหประชาชาติในนครนิวยอร์ก การเลือกตั้งดังกล่าวเป็นการเลือกสมาชิกคณะมนตรีไม่ถาวรจำนวนห้าที่นั่งในคณะมนตรีความมั่นคงแห่งสหประชาชาติ โดยดำรงตำแหน่งเป็นเวลาสองปี เริ่มตั้งแต่วันที่ 1 มกราคม พ.ศ. 2554
ตามกฎการเวียนของคณะมนตรีความมั่นคง ทำให้สมาชิกคณะมนตรีความมั่นคงเวียนไปในแต่ละกลุ่มภูมิภาคซึ่งรัฐสมาชิกสหประชาชาติเดิมได้แบ่งกันเองเพื่อจุดประสงค์ด้านการลงคะแนนและการเป็นผู้แทน สำหรับตำแหน่งที่ว่างลงทั้งห้าจัดสรรให้กับภูมิภาคต่าง ๆ ดังนี้:
หนึ่งที่นั่งสำหรับทวีปแอฟริกา (ซึ่งยูกันดาดำรงตำแหน่งอยู่)
หนึ่งที่นั่งสำหรับทวีปเอเชีย (ซึ่งญี่ปุ่นดำรงตำแหน่งอยู่)
หนึ่งที่นั่งสำหรับละตินอเมริกา (ซึ่งเม็กซิโกดำรงตำแหน่งอยู่)
สองที่นั่งสำหรับยุโรปตะวันตกและกลุ่มอื่น (ซึ่งออสเตรียและตุรกีดำรงตำแหน่งอยู่)
สมาชิกที่ได้รับการเลือกตั้งจะดำรงตำแหน่งสมาชิกคณะมนตรีความมั่นคงระหว่าง พ.ศ. 2554-55
สำหรับยุโรปตะวันตกและกลุ่มอื่น เยอรมนี ตลอดจนแคนาดา และโปรตุเกส ได้เสนอชื่อเข้ารับการเลือกตั้ง ส่วนอินเดียชนะแบบไร้คู่แข่งในที่นั่งสำหรับทวีปเอเชีย เมื่อคาซัคสถานยอมถอนตัวจากการเสนอชื่อ แอฟริกาใต้จากทวีปแอฟริกาชนะแบบไร้คู่แข่งเช่นดันหลังได้รับการสนับสนุนจากสหภาพแอฟริกา หลังจากยอมถอนตัวให้กับบราซิลในการเลือกตั้งคณะมนตรีความมั่นคงใน พ.ศ. 2552 โคลอมเบียก็ได้รับเลือกตั้งโดยไม่มีคู่แข่งอีกประเทศหนึ่ง
ผลการเลือกตั้ง

สามประเทศได้รับเลือกตั้งโดยไม่มีคู่แข่ง โดยผลการเลือกในที่นั่งต่าง ๆ เป็นดังนี้: อินเดียได้รับ 187 เสียง แอฟริกาใต้ได้รับ 182 เสียง และโคลอมเบียได้รับ 186 เสียง สำหรับการเลือกตั้งในยุโรปตะวันตกและกลุ่มอื่นเป็นดังนี้:
| ผลการเลือกตั้งคณะมนตรีความมั่นคงแห่งสหประชาชาติ พ> ศ. 2553 |
| --- | --- | --- | --- | --- | --- |
| ประเทศ | รอบที่ 1 | รอบที่ 2 | รอบที่ 3 |  |  |
|  เยอรมนี | 1281 | — | — |  |  |
|  โปรตุเกส | 122 | 1132 | 1503 |  |  |
|  แคนาดา | 114 | 78 | 32 |  |  |
โรงเรียนเทศบาลวัดธรรมโศภิต

| โรงเรียนเทศบาลวัดธรรมโศภิต |
| --- | --- |
ตราสัญลักษณ์ประจำโรงเรียนเทศบาลวัดธรรมโศภิต
ที่ตั้ง

775 ถนนศรีอุทัย ตำบลอุทัยใหม่  อำเภอเมืองอุทัยธานี จังหวัดอุทัยธานี 61000
ข้อมูล
ชื่ออื่น: ทอน.2
ประเภท: โรงเรียนเทศบาล สังกัดเทศบาลเมืองอุทัยธานี
สถาปนา: 1 กรกฎาคม พ.ศ. 2499
ผู้ก่อตั้ง: พระครูอุทานธรรมโศภิต เจ้าอาวาสวัดธรรมโศภิต และนางป๊อ ตัณฑกูล
หน่วยงานกำกับ: กระทรวงมหาดไทย
รหัส: 61010005
ผู้อำนวยการ: นายอภิรักษ์ อุ่นใจ
ระดับปีที่จัดการศึกษา: ปฐมวัยถึงประถมศึกษาปีที่ 6
สี:   แดง     ขาว
เว็บไซต์: เว็บไซต์โรงเรียน
โรงเรียนเทศบาลวัดธรรมโศภิต ให้การศึกษาในระดับชั้นอนุบาลถึงประถมศึกษา  สังกัดเทศบาลเมืองอุทัยธานี โดยมีที่ตั้งของโรงเรียนในเขตเทศบาลเมืองอุทัยธานี เลขที่ 775 ถนนศรีอุทัย ตำบลอุทัยใหม่  อำเภอเมืองอุทัยธานี จังหวัดอุทัยธานี 61000  โทรศัพท์ :  056-3511398
ประวัติโรงเรียน

โรงเรียนเทศบาล 2 วัดธรรมโศภิต ได้เริ่มก่อตั้งเมื่อวันที่ 1 กรกฎาคม 2499 โดย พระครูอุทานธรรมโศภิต เจ้าอาวาสวัดธรรมโศภิต ในสมัยนั้น และนางป๊อ ตัณฑกูล “ป๊อมูลนิธิ” ครั้งแรกได้อาศัยศาลาการเปรียญของวัดธรรมโศภิตเป็นสถานที่เรียน เปิดสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 ได้รับอุปการะโต๊ะนักเรียนและม้านั่ง กระดานดำ ไม้ เสื่อรำแพน โต๊ะ เก้าอี้ครู จากพระครูอุทานธรรมโศภิต นางป๊อ ตัณฑกูล และนายเยี่ยม พรพิบูลย์ จนถึงวันที่ 6 ตุลาคม พ.ศ. 2505 ได้ขยายโรงเรียนจากศาลาการเปรียญ มาเรียนอาคารสร้างใหม่ ตามงบประมาณ 60,000 บาท สร้างตามแบบ 04 ของกรมสามัญศึกษา เป็นอาคารชั้นเดียวใต้ถุนสูงหลังคามุงกระเบื้อง ในการก่อสร้างนายสุวรรณ เจนสาริกรณ์ ศึกษาธิการอำเภอเมืองอุทัยธานี นายบรรหาร อุทโยภาส นายอำเภอเมืองอุทัยธานี พระครูอุทานธรรมโศภิตเป็นหัวหน้า
เริ่มก่อสร้างวันที่ 2 กรกฎาคม พ.ศ. 2505 ถึงวันที่ 3 กันยายน พ.ศ. 2505 รวม  90 วัน ในวันที่ 20 มีนาคม 2506 โรงเรียนได้โอนจากสังกัดกระทรวงศึกษาธิการ มาสังกัดเทศบาล กรมการปกครอง กระทรวงมหาดไทย
ปัจจุบันโรงเรียนเทศบาลวัดธรรมโศภิต มีอาคารเรียน 2 หลัง อาคารโรงอาหาร 1 หลัง โรงจอดรถ 2 หลัง ห้องสุขาสำหรับนักเรียน 2 หลัง (3 ที่)
โรงเรียนเปิดทำการสอน ตั้งแต่ระดับปฐมวัย ถึงชั้นประถมศึกษาปีที่ 6 สังกัดเทศบาลเมืองอุทัยธานี
ขนาดและที่ตั้ง

โรงเรียนเทศบาลวัดธรรมโศภิต ตั้งอยู่ในเขตเทศบาลเมืองอุทัยธานี เลขที่ 775 ถนนศรีอุทัย ตำบลอุทัยใหม่ อำเภอเมืองอุทัยธานี จังหวัดอุทัยธานี
สถานที่ตั้ง
โรงเรียนตั้งอยู่ตรงข้ามวัดธรรมโศภิต โดยมีถนนศรีอุทัย ผ่านระหว่างวัดและโรงเรียนและมีอาณาเขตติดต่อ ดังนี้
ทิศเหนือ ติดต่อกับบริเวณพื้นที่ของทางญาติ “ป๊อมูลนิธิ” และ บ้านของประชาชน
ทิศใต้ ติดต่อกับถนนซอยเทศบาล และ บ้านของประชาชน
ทิศตะวันออก ติดต่อกับถนนศรีอุทัย และ วัดธรรมโศภิต
ทิศตะวันตก ติดต่อกับบ้านของประชาชน
พื้นที่และขนาด
ตั้งอยู่ทางทิศตะวันตกของวัดธรรมโศภิต
แหล่งข้อมูลอื่น

แผนที่และภาพถ่ายทางอากาศของ โรงเรียนเทศบาลวัดธรรมโศภิต
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
15°23′20″N 100°01′41″E﻿ / ﻿15.3889151°N 100.028007°E﻿ / 15.3889151; 100.028007
| ด ค กโรงเรียนในสังกัดเทศบาลเมืองอุทัยธานี |
| --- | --- |
 โรงเรียนเทศบาลวัดหลวงราชาวาส สาธิตมหาวิทยาลัยรามคำแหง  โรงเรียนเทศบาลวัดธรรมโศภิต  โรงเรียนชุมชนเทศบาลวัดมณีสถิตกปิฏฐาราม  โรงเรียนเทศบาลวัดอมฤตวารี  โรงเรียนเทศบาลบ้านปากกะบาด
น้ำตกทรายขาว

ภาพน้ำตกทรายขาว
อุทยานแห่งชาติน้ำตกทรายขาว  เป็นสถานที่ท่องเที่ยวทางธรรมชาติที่มีชื่อเสียงในจังหวัดปัตตานี ตั้งอยู่ที่บริเวณตำบลทรายขาว อำเภอโคกโพธิ์ จังหวัดปัตตานี ใช้เส้นทางตามทางหลวงแผ่นดินหมายเลข 409 (ปัตตานี-ยะลา) เมื่อถึงบ้านนาประดู่บริเวณ กิโลเมตรที่ 28 จากนั้นเดินทางต่อโดยใช้เส้นทางสายนาประดู่-ทรายขาว เข้าไปอีก 7 กิโลเมตร ถึงที่ทำการอุทยานแห่งชาติ
ประวัติ

น้ำตกทรายขาว เดิมเรียกว่า “น้ำตกกระโถน” ซึ่งมีต้นน้ำเกิดจากยอดเขานางจันทร์ในบริเวณทิวเขาทรายขาว ทิวเขาสันกาลาคีรี   และถูกค้นพบโดย   “พระครูศรีรัตนากร (ท่านสีแก้ว)”  ซึ่งเป็นเจ้าเจ้าอาวาสอยู่วัดทรายขาว เมื่อปี 2475 บริเวณอุทยานแห่งชาติน้ำตกทรายขาวมีพื้นที่ครอบคลุมป่าสงวนแห่งชาติเขาใหญ่ ในท้องที่อำเภอโคกโพธิ์ จังหวัดปัตตานี   อำเภอเมืองยะลา อำเภอยะหา จังหวัดยะลา และป่าสงวนแห่งชาติป่าเทือกเขาสันกาลาคีรี ในท้องที่อำเภอสะบ้าย้อย จังหวัดสงขลา มีจุดเด่นตามธรรมชาติและน้ำตกที่สวยงาม ซึ่งมีสภาพป่าอุดมสมบูรณ์ ร่มรื่นไปด้วยพันธุ์ไม้และสัตว์ป่านานาชนิดที่ควรแก่การศึกษาหาความรู้เป็นอย่างมาก  ซึ่งมีเนื้อที่ครอบคลุมประมาณ 68,750 ไร่ หรือกว่า 110 ตารางกิโลเมตร
อุทยานแห่งชาติน้ำตกทรายขาวอยู่ในความรับผิดชอบดูแลของสำนักงานป่าไม้เขตปัตตานี   เนื่องจากวนอุทยานทั้ง 2 แห่ง มีบริเวณอาณาเขตติดต่อกัน กรมป่าไม้จึงได้มีคำสั่งที่ 1759/2528 ลงวันที่ 6 พฤศจิกายน พ.ศ. 2528 ให้ นายตระกูล คุณาพัทธิ์ นักวิชาการป่าไม้ 7 หัวหน้าฝ่ายจัดการวนอุทยาน ไปสำรวจหาข้อมูลวนอุทยานทั้ง 2 แห่ง และบริเวณใกล้เคียงเพื่อรวมพื้นที่วนอุทยานทั้ง 2 แห่ง จัดตั้งเป็นอุทยานแห่งชาติ และต่อมา นายปรีชา บุญมี สมาชิกสภาผู้แทนราษฎร จังหวัดปัตตานี และ นายเกรียงศักดิ์ ศักดิ์คเชนทร์ สมาชิกสภาจังหวัดปัตตานี ได้มีหนังสือลงวันที่ 23 มีนาคม พ.ศ. 2530 ถึงพลเอกหาญ ลีลานนท์ รัฐมนตรีว่าการกระทรวงเกษตรและสหกรณ์ สนับสนุนให้รวบรวมวนอุทยานทั้ง 2 แห่ง และขอให้สำรวจบริเวณน้ำตกอรัญวาริน ซึ่งอยู่ใกล้เคียงกันรวมจัดตั้งเป็นอุทยานแห่งชาติด้วย
ตามรายงานผลการสำรวจตามหนังสือที่ กษ 0713/005 ลงวันที่ 30 เมษายน 2530 สรุปได้ว่า เห็นสมควรผนวกพื้นที่วนอุทยานทั้ง 2 แห่ง เข้าด้วยกันเนื่องจากอยู่ใกล้กันและเป็นทิวเขาเดียวกัน เหมาะที่จะจัดตั้งเป็นอุทยานแห่งชาติ กองอุทยานแห่งชาติได้มีหนังสือที่ กษ.0713/508 ลงวันที่ 1 มิถุนายน พ.ศ. 2530 เสนอกรมป่าไม้ โดย นายไพโรจน์ สุวรรณกร รองอธิบดีกรมป่าไม้ ปฏิบัติหน้าที่แทนอธิบดีกรมป่าไม้ ได้มีบันทึกสั่งการลงวันที่ 1 มิถุนายน พ.ศ. 2530 ให้กองอุทยานแห่งชาติดำเนินการยกฐานะรวบรวมวนอุทยานทั้ง 2 แห่ง นี้เป็นอุทยานแห่งชาติ กองอุทยานแห่งชาติจึงได้มีหนังสือด่วนมาก ที่ กษ 0713/950 ลงวันที่ 9 กันยายน พ.ศ. 2530 เสนอโดยกรมป่าไม้มีคำสั่งที่ 1477/2530 ลง วันที่ 9 กันยายน พ.ศ. 2530 ให้ นายอุดม ยกฉวี เจ้าพนักงานป่าไม้ 4 ไปดำเนินการสำรวจและจัดตั้งป่าเขาใหญ่ ในท้องที่ตำบลป่าบอน (ปัจจุบันแยกเป็นตำบลช้างให้ตก) ตำบลนาประดู่ ตำบลทรายขาว ตำบลทุ่งพลา ตำบลปากล่อ อำเภอโคกโพธิ์ จังหวัดปัตตานี ตำบลพะยา อำเภอเมืองยะลา ตำบลตาชี อำเภอยะหา จังหวัดยะลา และป่าเทือกเขาสันกาลาคีรี ในท้องที่ตำบลบ้านโหนด ตำบลเปียน ตำบลธารคีรี อำเภอสะบ้าย้อย จังหวัดสงขลา ให้เป็นอุทยานแห่งชาติ
ลักษณะภูมิประเทศ

อุทยานแห่งชาติน้ำตกทรายขาวมีพื้นที่ทั้งหมดอยู่บริเวณทิวเขาสันกาลาคีรีซึ่งเป็นทิวเขายาวที่สลับซับซ้อนติดต่อกัน มียอดเขานางจันทร์เป็นยอดเขาที่สูงที่สุด ส่วนใหญ่พื้นที่จะลาดลงไปทางทิศตะวันตก เป็นที่เนินเขา และเป็นที่ราบ ดินจะเป็นดินเหนียวปนทราย หินเป็นปูนและหินแกรนิต เป็นต้นกำเนิดของห้วยทรายขาว ห้วยโผงโผง ห้วยบอน ห้วยแกแดะ ห้วยลำหยัง ห้วยคลองเรือ ห้วยต้นตะเคียน ห้วยลำชิง ห้วยลำพะยา ฯลฯ ซึ่งลำห้วยลำธารเหล่านี้จะไหลมารวมกันเป็นแม่น้ำเทพา